
           Nr.23/192/2005

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Legii nr.111/1996 privind desfăşurarea în siguranţă a activităţilor nucleare, transmis, în procedură de urgenţă, cu adresa nr.P.L.-x 477 din 17 octombrie 2005.



În raport de obiectul şi conţinutul său, proiectul de lege face parte din categoria legilor organice.


Potrivit prevederilor art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,

Dan Ioan Popescu

           Nr.23/192/2005

RAPORT

asupra proiectului de Lege pentru modificarea şi completarea 

Legii nr.111/1996 privind desfăşurarea în siguranţă a activităţilor nucleare


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru modificarea şi completarea Legii nr.111/1996 privind desfăşurarea în siguranţă a activităţilor nucleare, transmis cu adresa nr.P.L.-x 477 din 17 octombrie 2005, înregistrată la comisie sub nr.23/192 din 17 octombrie 2005.



Consiliul legislativ a avizat favorabil proiectul de lege cu observaţii preluate de iniţiator, cu avizul nr.959/15 iulie 2005.

Proiectul de lege a fost dezbătut şi adoptat de Senat, în calitate de primă Cameră sesizată în şedinţa din 11 octombrie 2005, cu respectarea prevederilor art.76 alin.(1) din Constituţia României, republicată.

Comisia pentru administraţie publică, amenajarea teritoriului şi echilibru ecologic, Comisia juridică de disciplină şi imunităţi şi Comisia pentru sănătate şi familie au avizat favorabil proiectul de lege cu avizele nr.26/443/19.10.2005, nr.31/851/25.10.2005 şi nr.28/425/25.10.2005.


Proiect de lege are ca obiect de reglementare modificarea şi completarea Legii nr.111/1996 privind desfăşurarea în siguranţă a activităţilor nucleare, republicată, în vederea armonizării legislaţiei cu legislaţia Uniunii Europene în domeniu.


În cadrul proiectului Phare RO.01.10.01 Consolidarea regimului de reglementare în domeniul securităţii nucleare, prin care s-a făcut revizuirea cadrului naţional de reglementare, consultantul a semnalat încălcarea principiului liberei circulaţii a mărfurilor prin obligativitatea acordării de autorizaţie de import, respectiv de export, pentru instalaţiile radiologice. Ca rezultat, s-a impus reglementarea importului, exportului şi tranzitului înspre şi dinspre statele Uniunii Europene, prevederi urmând să intre în vigoare în momentul aderării.



A mai fost necesar introducerea unei noi prevederi suplimentare care stipulează că, în momentul aderării la Uniunea Europeană, activitatea de control al garanţiilor nucleare se va realiza conform prevederilor Tratatului Euratom.



În legislaţia actuală nu există prevederi privind asigurarea controlului materialelor nucleare şi radioactive sau al combustibilului nuclear în cazul în care operatorul economic deţinător este în stare de faliment, ceea ce a impus introducerea unei prevederi suplimentare în propunerea de act normativ.



Potrivit prevederilor art.60 din Regulamentul Camerei Deputaţilor, comisia a examinat proiectul de lege în şedinţa din 13 decembrie 2005.



La dezbateri au participat, în calitate de invitaţi, în conformitate cu art.51 şi art.52 din Regulamentul Camerei Deputaţilor, republicat, din partea Ministerului Economiei şi Comerţului: domnul Octavian Bâgiu – secretar de stat, domnul Gheorghe Indre – director, doamna Elena Popescu – consilier, din partea Agenţiei Nucleare: domnul Valică Gorea – preşedinte, doamna Maria Andrei – consilier juridic, din partea Comisiei Naţionale pentru Controlul Activelor Nucleare: domnul Vilmos Zsombori – preşedinte, domnul Anton Coroianu – director, domnul Lucian Biro – director, din partea Agenţiei Naţionale pentru Deşeuri Radioactive: domnul Ioniţă Gheorghe – preşedinte.



În urma dezbaterilor, membrii comisiei au hotărât, în unanimitate, adoptarea proiectului de Lege pentru modificarea şi completarea Legii nr.111/1996 privind desfăşurarea în siguranţă a activităţilor nucleare, cu amendamente admise.

La lucrările comisiei, din totalul de 23 de membri ai comisiei au fost prezenţi 20 deputaţi.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



Prin conţinut şi obiectul reglementării, proiectul de lege face parte din categoria legilor organice, fiind incidente prevederile 73 alin.(3) lit.h) din Constituţia României, republicată.



În urma dezbaterii, Comisia propune admiterea cu modificări a proiectului de lege.
A M E N D A M E N T E     A D M I S E


În urma dezbaterilor, Comisia propune adoptarea proiectului de lege cu următoarele amendamente:

	Nr.

crt.
	Text 

Legea nr.111/1996 privind desfăşurarea în siguranţă a activităţilor nucleare, cu modificările şi completările ulterioare
	Text Lege pentru modificarea şi completarea Legii nr.111/1996 privind desfăşurarea în siguranţă a activităţilor nucleare adoptat de Senat
	Text propus de Comisie
autorul amendamentului
	Motivarea amendamentelor propuse

	0
	1
	2
	3
	4

	1.
	
	Titlul legii

LEGE

pentru modificarea şi completarea Legii nr.111/1996 privind desfăşurarea în siguranţă a activităţilor nucleare


	Nemodificat

	

	2.
	
	Art.I. – Legea nr.111/1996 privind desfăşurarea în siguranţă a activităţilor nucleare, republicată în Monitorul Oficial al României, Partea I, nr.78 din 18 februarie 1998, cu modificările şi completările ulterioare, se modifică şi se completează după cum urmează:

	Nemodificat
	


	0
	1
	2
	3
	4

	3. 
	LEGE
privind desfăşurarea în siguranţă a activităţilor nucleare

	1. Titlul legii va avea următorul cuprins:

„Lege privind reglementarea, autorizarea şi controlul activităţilor nucleare”


	1. Titlul legii va avea următorul cuprins:

„Lege privind desfăşurarea în siguranţă, reglementarea, autorizarea şi controlul activităţilor nucleare”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Nu se poate renunţa la sintagma „desfăşurarea în siguranţă” deoarece aceasta trebuie să fie responsabilitatea CNCAN, ca autoritate garantă a statului. CNCAN trebuie să-şi asume şi responsabilităţi legislative, decizionale şi economice pentru desfăşurarea în siguranţă a activităţilor nucleare, aspecte care nu se regăsesc în lege şi trebuie introduse.



	4. 4.
	Art. 1. - Obiectul prezentei legi este desfăşurarea în siguranţă a activităţilor nucleare în scopuri exclusiv paşnice, astfel încât să se îndeplinească condiţiile de securitate nucleară, de protecţie a personalului expus profesional, a populaţiei, a mediului şi a proprietăţii, cu riscuri minime prevăzute de reglementări şi cu respectarea obligaţiilor ce decurg din acordurile şi convenţiile la care România este parte. 

(Text Legea nr.111/1996, republicată)
	2. Articolul 1 va avea următorul cuprins:

„Art. 1. - Obiectul prezentei legi îl constituie reglementarea, autorizarea şi controlul activităţilor nucleare desfăşurate în scopuri exclusiv paşnice, astfel încât să se îndeplinească cerinţele de securitate nucleară, de protecţie a personalului expus profesional, a pacientului, a mediului, a populaţiei şi a proprietăţii, cu riscuri minime în conformitate cu reglementările şi cu respectarea obligaţiilor ce decurg din acordurile şi convenţiile la care România este parte.”


	Nemodificat
	

	5. 
	Art.2. b) mineritul şi prepararea minereurilor de uraniu şi toriu; 

(Text Legea nr.111/1996, republicată)
f) deţinerea, transferul, importul şi exportul informaţiilor nepublicate, aferente materialelor, dispozitivelor şi echipamentelor pertinente pentru proliferarea armelor nucleare sau a altor dispozitive nucleare explozive, prevăzute în anexa nr. 1 la prezenta lege; 

(Text Legea nr.193/2003)
g) realizarea produselor şi serviciilor destinate obiectivelor şi instalaţiilor nucleare;

(Text Legea nr.111/1996, republicată)
______
	3. La articolul 2, literele b) şi g) vor avea următorul cuprins:
„b) proiectarea, deţinerea, amplasarea, construcţia – montajul, punerea în funcţiune, funcţionarea, conservarea şi dezafectarea instalaţiilor de minerit şi preparare a minereurilor de uraniu şi toriu şi a instalaţiilor de gospodărire a deşeurilor de la mineritul şi prepararea minereurilor de uraniu şi toriu;

________
g) realizarea produselor şi serviciilor destinate instalaţiilor nucleare.”

4. La articolul 2, după litera h) se introduce o literă nouă, lit.i), cu următorul cuprins:

„i) sursele orfane, de la detectarea acestora până la depozitarea finală ca deşeu radioactiv.”


	3. La articolul 2, literele b), f) şi g) vor avea următorul cuprins:
Nemodificat
f) deţinerea, transferul, importul şi exportul informaţiilor nepublicate, aferente materialelor, dispozitivelor şi echipamentelor pertinente pentru proliferarea armelor nucleare şi a altor dispozitive nucleare explozive, prevăzute în anexa nr.1 la prezenta lege.”
Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD

Nemodificat

Nemodificat
	Conform titlului din anexa nr.1.



	6. 
	Art. 4. - (1) Autoritatea naţională competentă în domeniul nuclear, care exercită atribuţiile de reglementare, autorizare şi control prevăzute în prezenta lege, este Comisia Naţională pentru Controlul Activităţilor Nucleare, instituţie publică de interes naţional, cu personalitate juridică, cu sediul în municipiul Bucureşti, condusă de un preşedinte cu rang de secretar de stat, coordonată de Ministerul Apelor şi Protecţiei Mediului. 
(Text Legea nr.193/2003)
 (3) Finanţarea comisiei se asigură integral din venituri extrabugetare obţinute din tarife pentru autorizarea şi controlul activităţilor nucleare prevăzute la art. 2 şi din contribuţii ale organismelor internaţionale sau ale agenţilor economici. 
(Text Legea nr.193/2003)

	5. La articolul 4, alineatele (1) şi (3) vor avea următorul cuprins:

„Art.4. – (1) Autoritatea naţională competentă în domeniul nuclear, care exercită atribuţiile de reglementare, autorizare şi control prevăzute în prezenta lege, este Comisia Naţională pentru Controlul Activităţilor Nucleare, instituţie publică de interes naţional, cu personalitate juridică, cu sediul în municipiul Bucureşti, condusă de un preşedinte cu rang de secretar de stat, coordonată de primul-ministru, prin Cancelaria primului-ministru.
(3) Finanţarea comisiei se asigură integral din venituri proprii, respectiv din tarife percepute pentru autorizarea şi controlul activităţilor nucleare, contribuţii ale organismelor internaţionale şi ale agenţilor economici, dobânzi din disponibilităţi şi încasări din alte surse, conform prevederilor legale.”
	Nemodificat
Nemodificat

	

	7. 
	______
	6. La articolul (5), după alineatul (1) se introduce un alineat nou, alin.(11), cu următorul cuprins:

„(11) Comisia elaborează şi supune aprobării primului-ministru, prin Cancelaria primului-ministru, strategia şi politica de reglementare, autorizare şi control în domeniul securităţii, protecţia împotriva radiaţiilor nucleare, controlul neproliferării armelor nucleare, protecţia fizică a materialelor şi instalaţiilor nucleare, transportul materialelor radioactive, gestionării deşeurilor radioactive şi a combustibilului nuclear ars, a realizării produselor şi serviciilor destinate instalaţiilor nucleare.”


	6. La articolul 5, după alineatul (1) se introduce un alineat nou, alineatul (11), cu următorul cuprins:
„(11) Comisia elaborează strategia şi politica de reglementare, autorizare şi control în domeniul securităţii, protecţia împotriva radiaţiilor nucleare, control al neproliferării armelor nucleare, protecţia fizică a materialelor şi instalaţiilor nucleare, transportului materialelor radioactive şi securităţii nucleare a gestionării deşeurilor radioactive şi a combustibilului nuclear ars ca parte a Strategiei Naţionale de dezvoltare a Domeniului Nuclear şi se aprobă prin hotărâre de Guvern.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Este strict necesar ca strategia şi politica de reglementare să fie avizate de ministerele implicate (MEC, MS, etc.) Corelare cu eliminarea lit.g) a art.2. Prin sintagma „securitate nucleară a gestionării deşeurilor nucleare” se delimitează responsabilitatea CNCAN faţă de cea a ANDRAD.



	8. 
	Art. 5. - (6) Comisia va revizui Regulamentul de taxe şi tarife pentru autorizarea şi controlul activităţilor nucleare, ori de câte ori este necesar, cu avizul Ministerului Finanţelor. 

(Text Legea nr.111/1996, republicată)

	______
	7. La articolul 5, alineatul (6) va avea următorul cuprins:

„(6) Comisia elaborează Regulamentul de taxe şi tarife pentru autorizarea şi controlul activităţilor nucleare, ori de câte ori este necesar, cu avizul Ministerului Finanţelor şi al Ministerului Economiei şi Comerţului, care se aprobă prin hotărâre de Guvern.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Este necesar să fie un act la nivel guvernamental.



	9. 
	Secţiunea 1

Autorizaţii şi permise de exercitare a activităţilor în domeniul nuclear

(Text Legea nr.111/1996, republicată)

	______
	8. Titlul Secţiunii 1 va avea următorul cuprins:

„Autorizaţii şi permise de exercitare a activităţilor nucleare în scopuri exclusiv paşnice”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Corelare cu prevederile art.1.

	10. 
	______
	7. La articolul 8, după alineatul (21) se introduce un alineat nou, alin.(22), cu următorul cuprins:

„(22) Autorizaţia eliberată de comisie se face pe trei nivele de exigenţă, în funcţie de riscurile asociate ale activităţii desfăşurate în conformitate cu reglementările specifice elaborate de comisie în baza prevederilor art.5, astfel:
a) autorizare;

b) înregistrare;

c) notificare.”

	9. La articolul 8, după alineatul (21) se introduce un alineat nou, alineatul (22), cu următorul cuprins:

„(22) Autorizaţia eliberată de comisie se face pe nivele de exigenţă, în funcţie de riscurile asociate ale activităţii desfăşurate în conformitate cu reglementările specifice elaborate de comisie în baza prevederilor art.5.”
Dep.Iulian Iancu – PSD


	Fiecare nivel de exigenţă se detaliază în normele specifice elaborate de CNCAN, conform prevederilor art.5

	11. 
	Art. 9. - (4) O condiţie prealabilă eliberării permisului de exercitare este obţinerea avizului medical specific, în baza reglementărilor emise de Ministerul Sănătăţii şi Familiei în conformitate cu prevederile art. 5. 

(Text Legea nr.193/2003)

	_______

	10. La articolul 9, alineatul (4) va avea următorul cuprins:

„(4) O condiţie prealabilă eliberării permisului de exercitare este obţinerea avizului medical specific, în baza reglementărilor emise de Ministerul Sănătăţii în conformitate cu prevederile art. 5 alin.(3).”
Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD
	Conform normelor de tehnică legislativă.

	12. 
	_______


	8. La articolul 10, după alineatul (1) se introduce un alineat nou, alin.(11), cu următorul cuprins:

„(11) În autorizaţiile eliberate de comisie pentru proprietarul, utilizatorul sau operatorul instalaţiilor nucleare, se va menţiona explicit calitatea acestora.”

	Nemodificat (devine pct.11.)
	

	13. 
	Art. 11. d) titularul autorizaţiei nu-şi îndeplineşte obligaţiile cu privire la constituirea Fondului pentru gospodărirea deşeurilor radioactive şi dezafectare sau la asigurarea de răspundere civilă pentru daune către terţi în caz de accident nuclear;

(Text Legea nr.111/1996, republicată)

	______

	12. La articolul 11, litera d) va avea următorul cuprins:

„d) titularul autorizaţiei nu-şi îndeplineşte obligaţiile legale cu privire la constituirea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare sau asigurare de răspundere civilă pentru daune către terţi în caz de accident nuclear.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Cadrul legal pentru asigurarea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare s-a elaborat într-o primă etapă şi este în curs de elaborare pentru sursele financiare destinate capitalizării. Este recomandat să nu se mai folosească o titulatură a fondului, până când acesta nu este stabilit legal. Aceasta permite clarificarea unor aspecte de raportare la CE pentru acest subiect.



	14. 
	Art. 18. – (1) - h) dispune de aranjamente materiale şi financiare corespunzătoare şi suficiente pentru colectarea, transportul, tratarea, condiţionarea şi depozitarea deşeurilor radioactive generate din propria activitate, precum şi pentru dezafectarea instalaţiei nucleare, atunci când va înceta definitiv activitatea autorizată, şi a achitat contribuţia pentru constituirea Fondului pentru gospodărirea deşeurilor radioactive şi dezafectare; 

(Text Legea nr.111/1996, republicată)

	______

	13. La articolul 18, litera h) va avea următorul cuprins:

„h) dispune de aranjamente materiale şi financiare corespunzătoare şi suficiente pentru colectarea, transportul, tratarea, condiţionarea şi depozitarea deşeurilor radioactive generate din propria activitate, precum şi pentru dezafectarea instalaţiei nucleare, atunci când va înceta definitiv activitatea autorizată, şi a achitat contribuţia pentru constituirea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Cadrul legal pentru asigurarea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare s-a elaborat într-o primă etapă şi este în curs de elaborare pentru sursele financiare destinate capitalizării. Este recomandat să nu se mai folosească o titulatură a fondului, până când acesta nu este stabilit legal. Aceasta permite clarificarea unor aspecte de raportare la CE pentru acest subiect.



	15. 
	_______

______


	9. La articolul 19, după alineatul (2) se introduc două alineate noi, alin.(21) şi (22), cu următorul cuprins:

„(21) În cazul în care operatorul economic, deţinător al combustibilului nuclear este în stare de faliment declarat, guvernul poate decide în condiţiile prezentei legi, transferul acestuia la un operator economic autorizat de comisie.

(22) În cazul în care operatorul economic, deţinător al unor surse de radiaţii, materialele nucleare sau generatori de radiaţii ionizante este în stare de faliment declarat, comisia poate dispune, în condiţiile prezentei legi, preluarea gratuită a acestora de către un operator economic autorizat de comisie în vederea deţinerii, utilizării, casării, tratării şi depozitării definitive a acestora, după caz.”

	Nemodificat (devine pct.14.)

	

	16. 
	Art. 23. - (1) Producerea, furnizarea sau importul celor prevăzute la art. 8 alin. (4) necesită obţinerea, în prealabil, a unei autorizaţii de produs, model sau tip, emisă de comisie. 

(Text Legea nr.111/1996, republicată)
(2) Sursele-etalon de radiaţii şi mijloacele de măsurare în domeniul radiaţiilor ionizante trebuie să aibă aprobarea de model, eliberată de Biroul Român de Metrologie Legală, şi să fie verificate metrologic, în conformitate cu dispoziţiile legale.

(Text Legea nr.111/1996, republicată)

	______
______

	15. La articolul 23, alineatele (1) şi (2) vor avea următorul cuprins:

„Art. 23. – (1) Producerea, furnizarea sau importul celor prevăzute la art.8 alin.(4) necesită obţinerea în prealabil, a unei autorizaţii de produs, model sau tip, emisă de comisie. Autorizaţia de produs, model sau tip nu este obligatorie pentru cele prevăzute la art.8 alin.(4) fabricate şi/sau comercializare în mod legal într-un stat membru al Uniunii Europene, ori care sunt fabricate în mod legal într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens, dacă cerinţele aplicabile acestora în statul respectiv prezintă garanţii echivalente celor pe baza cărora se acordă autorizaţie de produs în România.

(2) Sursele etalon de radiaţii şi mijloacele de măsurare în domeniul radiaţiilor ionizante trebuie să aibă aprobare de model, eliberată de Biroul Român de Metrologie Legală şi să fie verificate metodologic, în conformitate cu dispoziţiile legale. Pentru aparatura dozimetrică produsă în Uniunea Europeană se va accepta etalonarea şi verificarea metrologică efectuată de fabricant.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Odată cu intrarea în UE este necesară recunoaşterea prezumţiei de certificare pentru produsele, echipamentele, etc., produse în ţări ale UE.

	17. 
	Art. 26. - c) să achite contribuţia legală la constituirea Fondului pentru gospodărirea deşeurilor radioactive şi dezafectare. 

(Text Legea nr.111/1996, republicată)

	______
	16. La articolul 26, litera c) va avea următorul cuprins:

„c) să achite contribuţia legală la constituirea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Cadrul legal pentru asigurarea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare s-a elaborat într-o primă etapă şi este în curs de elaborare pentru sursele financiare destinate capitalizării. Este recomandat să nu se mai folosească o titulatură a fondului, până când acesta nu este stabilit legal. Aceasta permite clarificarea unor aspecte de raportare la CE pentru acest subiect.



	18. 
	Art. 27. - b) să facă dovada achitării contribuţiei legale la constituirea Fondului pentru gospodărirea deşeurilor radioactive şi dezafectare.

(Text Legea nr.111/1996, republicată)

	______


	17. La articolul 27, litera b) va avea următorul cuprins:

„b) să facă dovada achitării contribuţiei legale la constituirea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD


	Cadrul legal pentru asigurarea surselor financiare pentru gospodărirea şi depozitarea definitivă a deşeurilor radioactive şi a combustibilului nuclear uzat şi dezafectarea instalaţiilor nucleare s-a elaborat într-o primă etapă şi este în curs de elaborare pentru sursele financiare destinate capitalizării. Este recomandat să nu se mai folosească o titulatură a fondului, până când acesta nu este stabilit legal. Aceasta permite clarificarea unor aspecte de raportare la CE pentru acest subiect.


	19. 
	Art. 28. – (2) La încetarea activităţii sau la dezafectarea instalaţiilor nucleare, precum şi la transferul, în parte sau în totalitate, al obiectivelor şi instalaţiilor nucleare, al produselor radioactive sau al dispozitivelor generatoare de radiaţii ionizante, titularul autorizaţiei este obligat, în prealabil, să solicite şi să obţină, în condiţiile prevăzute de prezenta lege, autorizaţia de deţinere, dezafectare sau transfer, după caz. 
(Text Legea nr.111/1996, republicată)
(4) Comisia va stabili modalităţile concrete de aplicare a prezentei legi ori de câte ori prevederile acesteia nu pot fi aplicate simultan cu prevederile legale de altă natură, cu consultarea autorităţilor administraţiei publice în materie, acordând prioritate respectării condiţiilor de desfăşurare în siguranţă a activităţilor nucleare. 

(Text Legea nr.111/1996, republicată)

	10. La articolul 28, alineatele (2) şi (4) vor avea următorul cuprins:

„(2) La încetarea activităţii sau la dezafectarea instalaţiilor nucleare sau radiologice, precum şi la transferul, în parte sau în totalitate al instalaţiilor nucleare şi radiologice, al produselor radioactive sau materialelor nucleare, titularul autorizaţiei este obligat, în prealabil să solicite şi să obţină, în condiţiile prevăzute de lege, autorizaţia de deţinere, conservare, dezafectare sau transfer, după caz.
(4) Comisia va stabili printr-o reglementare specifică emisă în conformitate cu prevederile art.5 alin.(2), modalităţile concrete de aplicare a prezentei legi ori de câte ori prevederile acesteia nu pot fi aplicate simultan cu prevederile legale de altă natură, cu consultarea autorităţilor administraţiei publice în materie, acordând prioritate respectării condiţiilor de desfăşurare în siguranţă a activităţilor nucleare.” 


	Nemodificat (devine pct.18.)
	

	20. 
	Art. 35. - a) propune iniţierea proiectelor de acte normative în domeniu şi emite reglementările proprii şi comune cu alte autorităţi competente, potrivit legii; 
(Text Legea nr.193/2003)
f) iniţiază, cu avizul Ministerului Afacerilor Externe, acţiuni de promovare a intereselor specifice României în relaţiile cu Agenţia Internaţională pentru Energie Atomică (A.I.E.A.), cu Agenţia pentru Energie Nucleară (A.E.N.) şi cu alte organizaţii internaţionale specializate în domeniul reglementărilor şi controlului activităţilor nucleare; 
(Text Legea nr.193/2003)
h) controlează aplicarea prevederilor acordurilor internaţionale în vigoare privind controlul garanţiilor, protecţia fizică, traficul ilicit, transportul materialelor nucleare şi radioactive, protecţia împotriva radiaţiilor, asigurarea calităţii, securitatea nucleară a instalaţiilor nucleare şi radiologice şi intervenţia în caz de accident nuclear; 

(Text Legea nr.193/2003)
k) asigură informarea publicului prin publicaţii oficiale, comunicate de presă; 
(Text Legea nr.193/2003)
l) organizează audieri sau anchete, după caz; 

(Text Legea nr.193/2003)

	11. La articolul 35, literele a), f), h), k) şi l) vor avea următorul cuprins:

„a) iniţiază proiectele de acte normative în domeniul său de competenţă şi emite reglementările proprii şi comune cu alte autorităţi competente, potrivit legii; 
f) iniţiază, cu avizul Ministerului Afacerilor Externe, acţiuni de cooperare cu Agenţia Internaţională pentru Energia Atomică (A.I.E.A.), cu Agenţia pentru Energia Nucleară (A.E.N.) şi cu alte organizaţii internaţionale specializate în domeniul său de competenţă; 

h) controlează, potrivit legii, aplicarea prevederilor tratatelor internaţionale şi a reglementărilor naţionale în vigoare privind controlul garanţiilor, protecţia fizică, traficul ilicit, transportul materialelor nucleare şi radioactive, protecţia împotriva radiaţiilor, asigurarea calităţii în domeniul nuclear, securitatea nucleară a instalaţiilor nucleare şi radiologice, gospodărirea combustibilului nuclear ars şi a deşeurilor radioactive şi intervenţia în caz de accident nuclear; 
k) asigură informarea publicului asupra aspectelor aflate în competenţa comisiei; 
l) organizează dezbateri publice în domeniul său de competenţă, potrivit legii.”


	19. La articolul 5, literele a), f), h), k) şi l) vor avea următorul cuprins:

Nemodificat
f) în domeniul său de competenţe poate iniţia, cu avizul Ministerului Afacerilor Externe, acţiuni de cooperare cu Agenţia Internaţională pentru Energie Atomică (A.I.E.A.), cu Agenţia pentru Energie Nucleară (A.E.N.) şi cu alte organizaţii internaţionale specializate.”
Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Nemodificat

Nemodificat

Nemodificat


	Claritatea textului.

	21. 
	Art. 37. - (1) Autoritatea centrală pentru protecţia mediului va organiza, potrivit legii, reţeaua de supraveghere a radioactivităţii mediului pe teritoriul României, asigurând fluxul informaţional necesar sistemului integrat de monitorizare a parametrilor mediului.

(Text Legea nr.193/2003)

	______

	20. La articolul 37, alineatul (1) va avea următorul cuprins:

„Art. 37. - (1) Autoritatea centrală pentru protecţia mediului organizează, potrivit legii, reţeaua de supraveghere a radioactivităţii mediului pe teritoriul României, asigurând fluxul informaţional necesar sistemului integrat de monitorizare a parametrilor mediului.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD
	Conform normelor de tehnică legislativă.

	22. 
	Art. 40. - (1) Coordonarea pregătirilor de intervenţie în caz de accident nuclear, cu respectarea prevederilor prezentei legi, se asigură, potrivit legii, de către Comisia Centrală pentru Accident Nuclear şi Căderi de Obiecte Cosmice, sub conducerea Ministerului de Interne, cu cooperarea tuturor organelor de specialitate ale administraţiei publice centrale şi locale cu atribuţii în materie. 
(Text Legea nr.193/2003)
(3) Planurile de intervenţie în cazul urgenţelor radiologice, cauzate de accidentele nucleare în instalaţii nucleare aflate pe teritoriul altor state, care pot afecta - prin efecte transfrontieră - teritoriul României, precum şi planurile generale de intervenţie în afara amplasamentului instalaţiilor nucleare de pe teritoriul României se elaborează prin grija Comandamentului Protecţiei Civile din cadrul Ministerului de Interne.
(Text Legea nr.193/2003)
(5) Planul de intervenţie prevăzut la alin. (2) se aprobă de către comisie, cele prevăzute la alin. (3) se aprobă de Comisia Centrală pentru Accident Nuclear şi Căderi de Obiecte Cosmice, iar cele prevăzute la alin. (4) se aprobă de către conducătorii autorităţilor publice centrale şi locale, cu avizul Secretariatului tehnic al Comisiei Centrale pentru Accident Nuclear şi Căderi de Obiecte Cosmice. 
(Text Legea nr.111/1996, republicată)
(6) Aplicabilitatea planului de intervenţie se controlează şi se evaluează periodic: cel prevăzut la alin. (2), de către comisie, iar cel prevăzut la alin. (3) şi (4), de către Comisia Centrală pentru Accident Nuclear şi Căderi de Obiecte Cosmice. 

(Text Legea nr.111/1996, republicată)

	12. La articolul 40, alineatele (1), (3), (5) şi (6) vor avea următorul cuprins:

„Art.40. – (1) Coordonarea pregătirilor de intervenţie în caz de accident nuclear, cu respectarea prevederilor prezentei legi, se asigură, potrivit legii, de către Comitetul ministerial pentru situaţii de urgenţă din cadrul Ministerului Administraţiei şi Internelor, cu cooperarea tuturor organelor de specialitate ale administraţiei publice centrale şi locale cu atribuţii în materie. 
(3) Planurile de intervenţie în cazul urgenţelor radiologice, cauzate de accidentele nucleare în instalaţii nucleare aflate pe teritoriul altor state, care pot afecta - prin efecte transfrontaliere - teritoriul României, precum şi planurile generale de intervenţie în afara amplasamentului instalaţiilor nucleare de pe teritoriul României se elaborează prin grija Inspectoratului general pentru situaţii de urgenţă din cadrul Ministerului Administraţiei şi Internelor.
(5) Planul de intervenţie prevăzut la alin.(2) se aprobă de către comisie, cele prevăzute la alin.(3) se aprobă de Comitetul ministerial pentru situaţii de urgenţă din cadrul Ministerului Administraţiei şi Internelor, iar cele prevăzute la alin.(4) se aprobă de către conducătorii autorităţilor publice centrale şi locale, cu avizul Inspectoratului general pentru situaţii de urgenţă din cadrul Ministerului Administraţiei şi Internelor.
(6) Aplicabilitatea planului de intervenţie se controlează şi se evaluează periodic: cel prevăzut la alin.(2), de către comisie, iar cele prevăzute la alin.(3) şi (4), de către Inspectoratul general pentru situaţii de urgenţă din cadrul Ministerului Administraţiei şi Internelor.”


	Nemodificat (devine pct.21.)
	

	23. 
	Art. 42. - Direcţia Generală a Vămilor din Ministerul Finanţelor va controla şi va admite intrarea în ţară sau ieşirea din ţară, pe baza autorizaţiei emise de comisie, a bunurilor pentru care prezenta lege impune autorizaţie. 

(Text Legea nr.111/1996, republicată)

	________
	22. Articolul 42 va avea următorul cuprins:

„Art. 42. – Autoritatea Naţională a Vămilor din Ministerul Finanţelor Publice va controla şi va admite intrarea în ţară sau ieşirea din ţară, pe baza autorizaţiei emise de comisie, a bunurilor pentru care prezenta lege impune autorizaţie.” 

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD


	Utilizarea denumirii actuale.

	24. 
	Art. 421. - Ministerul de Interne, prin Direcţia Generală de Combatere a Crimei Organizate şi Antidrog, va asigura: 

a) investigaţiile specifice ale cazurilor de trafic ilicit de materiale radioactive sau nucleare şi ale încălcărilor prevederilor prezentei legi; 

b) supravegherea operativă a modului de efectuare a transportului combustibilului nuclear şi a modalităţii de asigurare a protecţiei fizice a acestuia.

(Text Legea nr.193/2003)

	13. Articolul 421 se abrogă.
	Nemodificat (devine pct.23.)
	

	25. 
	Art. 461. – (1) - a) răspândirea sau introducerea în atmosferă, apă, pe sol ori în subsol a unor materiale radioactive, de natură să pună în pericol sănătatea oamenilor sau a animalelor ori mediul, cu închisoare de la 5 la 20 de ani; 
(Text Legea nr.193/2003)

	14. La articolul 461, litera a) a alineatului (1) va avea următorul cuprins:

„a) răspândirea sau introducerea deliberată în atmosferă, apă, pe sol ori în subsol a unor materiale radioactive, de natură să pună în pericol sănătatea oamenilor sau a animalelor, ori mediul, cu închisoare de la 5 la 20 de ani.” 
	Nemodificat (devine pct.24.)
	

	26. 
	Art. 47. - q) încălcarea prevederilor art. 29; 

(Text Legea nr.193/2003)

	______


	25. La articolul 47, litera q) va avea următorul cuprins:

„q) încălcarea prevederilor art. 29 lit.c).”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD
	Conform normelor de tehnică legislativă.



	27. 
	Art. 48. - (1) Contravenţiile prevăzute la art. 47 lit. i) şi k) se sancţionează cu amendă de la 1.000.000 lei la 30.000.000 lei. 

(2) Contravenţiile prevăzute la art. 47 lit. a), c), d), e), n) şi r) se sancţionează cu amendă de la 3.000.000 lei la 100.000.000 lei. 

(3) Contravenţiile prevăzute la art. 47 lit. b), f), g), h), j), l), m), o), p) şi q) se sancţionează cu amendă de la 20.000.000 lei la 200.000.000 lei. 

(4) Limitele amenzilor contravenţionale se actualizează prin hotărâre a Guvernului.

(Text Legea nr.193/2003)

	______

	26. Articolul 48 va avea următorul cuprins:

„Art. 48. - (1) Contravenţiile prevăzute la art. 47 lit. i) şi k) se sancţionează cu amendă de la 100 lei la 3.000 lei.

(2) Contravenţiile prevăzute la art. 47 lit. a), c), d), e), n) şi r) se sancţionează cu amendă de la 3.000 lei la 10.000 lei. 

(3) Contravenţiile prevăzute la art. 47 lit. b), f), g), h), j), l), m), o), p) şi q) se sancţionează cu amendă de la 2.000 lei la 20.000 lei.

(4) Limitele amenzilor contravenţionale se actualizează prin hotărâre a Guvernului.”

Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD


	Conform normelor de tehnică legislativă.

	28. 
	______

______
	15. După articolul 54 se introduce un articol nou, art.541, cu următorul cuprins:
„Art. 541. - (1) La momentul aderării României la Uniunea Europeană se abrogă prevederile art.2 lit.a), c), e) şi f) şi art.8 din prezenta lege privind importul, exportul şi tranzitul înspre şi dinspre statele Uniunii Europene.

(2) La momentul aderării României la Uniunea Europeană, controlul de garanţii nucleare se va realiza conform tratatului EUROTOM.”

	27. După articolul 54 se introduce un articol nou, articolul 541, cu următorul cuprins:
(1) Nemodificat
(2) La momentul aderării României la Uniunea Europeană, controlul de garanţii nucleare se va realiza conform tratatului EURATOM.”
Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Corectură necesară.



	29. 
	3. autoritate naţională competentă în domeniul nuclear - autoritatea, stabilită de lege, cu competenţa legală de a elibera autorizaţii, de a efectua controale şi de a reglementa amplasarea, proiectarea, construcţia, punerea în funcţiune, exploatarea sau dezafectarea instalaţiilor nucleare şi radiologice; 

(Text Legea nr.193/2003)
4. autorizaţie - document emis de autoritatea naţională competentă în domeniul nuclear, în baza unei evaluări de securitate nucleară şi control, către o persoană juridică, la cererea acesteia, pentru desfăşurarea unei activităţi nucleare; 

(Text Legea nr.193/2003)
6. combustibil nuclear - material sau un ansamblu mecanic care conţine materie primă ori material fisionabil, special destinat folosirii într-un reactor nuclear, în scopul producerii energiei nucleare; 

(Text Legea nr.193/2003)
9. instalaţie radiologică - generator de radiaţie nucleară, instalaţia, aparatul ori dispozitivul care extrage, produce, prelucrează sau conţine materiale radioactive, altele decât cele definite la pct. 10; 

(Text Legea nr.193/2003)

	______
______
______
______

	28. La anexa nr.2, punctele 3, 4, 6 şi 9 vor avea următorul cuprins:

„3. autoritate naţională competentă în domeniul activităţilor nucleare în scopuri exclusiv paşnice - autoritatea, stabilită de lege, cu competenţa legală de reglementare a activităţilor nucleare în scopuri exclusiv paşnice, de autorizare a acestor activităţi şi de control a modului de desfăşurare a acestora.
4. autorizaţie - document emis de autoritatea naţională competentă în domeniul activităţilor nucleare, în scopuri exclusiv paşnice, în baza unei evaluări de securitate nucleară şi control, către o persoană juridică, la cererea acesteia, pentru desfăşurarea unei activităţi nucleare.
6. combustibil nuclear - material sau un ansamblu mecanic care conţine materie primă nucleară ori material fisionabil special, special destinat folosirii într-un reactor nuclear, în scopul producerii energiei nucleare.
9. instalaţie radiologică - generator de radiaţie ionizantă,  instalaţia, aparatul ori dispozitivul care extrage, produce, prelucrează sau conţine materiale radioactive, altele decât cele definite la pct. 10.”
Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD


	Corelare cu prevederile art.1.

Corelare cu prevederile art.1.

Conform definiţiilor.

Rigoare ştiinţifică.

	30. 
	_______
______

______

______

______

______


	16. La anexa nr.2, după punctul 30 se introduc şase puncte noi, pct.31-36, cu următorul cuprins:

„31. instalaţie de minerit – totalitatea lucrărilor miniere şi instalaţiilor de la suprafaţă şi din subteran prin care se asigură extracţia şi transportul minereului şi sterilului, aerajul şi evacuarea apelor, inclusiv instalaţiile de gospodărire a deşeurilor asociate care, împreună, alcătuiesc o mină sau o carieră;

32. instalaţie de preparare – totalitatea construcţiilor şi instalaţiilor existente pe fluxul tehnologic care contribuie la prepararea minereurilor, inclusiv instalaţiile de gospodărire a deşeurilor asociate;

33. instalaţie de gospodărire a deşeurilor radioactive provenite de la mineritul şi prepararea minereurilor de uraniu şi toriu – totalitatea construcţiilor şi instalaţiilor prin care se asigură colectarea, transportul, procesarea, condiţionarea şi depozitarea finală a deşeurilor radioactive, inclusiv:

a) halda sau grupul de halde aparţinând unei mine de cercetare geologică sau unei mine de extracţie a minereului de uraniu şi toriu;

b) instalaţia de depoluare radioactivă a efluenţilor lichizi proveniţi de la mineritul şi prepararea minereurilor de uraniu şi toriu;

c) iazul de depozitare finală sau o altă incintă special destinată şi amenajată pentru depozitarea finală a deşeurilor radioactive provenite de la prepararea minereurilor de uraniu şi toriu;

34. minereu de uraniu – substanţă în zăcământ sau extrasă prin metode miniere, care are un conţinut de uraniu mai mare de 0,004%;

35. minereu de toriu – substanţă în zăcământ sau extrasă prin metode miniere, care are un conţinut de toriu mai mare de 0,012%;

36. trafic ilicit – orice acţiune care implică o activitate nucleară neautorizată de deţinere, transfer, import şi export pentru materiale nucleare, de interes nuclear, materiale radioactive, echipamente şi dispozitive pertinente pentru proliferarea armelor nucleare, precum şi a instalaţiilor nucleare şi radiologice.”


	Nemodificat (devine pct.29.)
	

	31. 
	5. Comisia Centrală pentru Accident Nuclear şi Căderi de Obiecte Cosmice din cadrul Ministerului Apărării Naţionale. 

(Text Legea nr.111/1996, republicată)
6. Inspectoratul General al Poliţiei şi Comandamentul Trupelor de Pompieri din cadrul Ministerului de Interne. 
(Text Legea nr.111/1996, republicată)
8. Agenţia Naţională de Control al Exporturilor Strategice şi de Interzicere a Armelor Chimice. 
(Text Legea nr.111/1996, republicată)
9. Direcţia Generală a Vămilor din cadrul Ministerului Finanţelor. 

(Text Legea nr.111/1996, republicată)

	17. La anexa nr.3, punctele 5 şi 6 vor avea următorul cuprins:
„5. Inspectoratul general pentru situaţii de urgenţă din cadrul Ministerului Administraţiei şi Internelor.
6. Inspectoratul General al Poliţiei din cadrul Ministerului Administraţiei şi Internelor.”

______

______
	30. La anexa nr.3, punctele 5, 6, 8 şi 9 vor avea următorul cuprins:

„5. Comitetul Ministerial pentru Situaţii de Urgenţă cadrul Ministerului Administraţiei şi Internelor.
6. Nemodificat

8. Agenţia Naţională de Control al Exporturilor.
9. Autoritatea Naţională a Vămilor din cadrul Ministerului Finanţelor Publice.”
Dep.Dan Ioan Popescu – PSD

Dep.István Antal – UDMR

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD


	Corectură necesară.

Utilizarea denumirii actuale.

Utilizarea denumirii actuale.



	32. 
	______
	Art.II. Legea nr.111/1996 privind desfăşurarea în siguranţă a activităţilor nucleare, republicată în Monitorul Oficial al Românei, Partea I, nr.78 din 18 februarie 1998, cu modificările şi completările ulterioare, precum şi cu modificările şi completările aduse prin prezenta lege, se va republica, dându-se textelor o nouă numerotare.


	Art.II. Legea nr.111/1996 privind desfăşurarea în siguranţă a activităţilor nucleare, republicată în Monitorul Oficial al Românei, Partea I, nr.78 din 18 februarie 1998, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Comisia pentru industrii şi servicii


	Conform normelor de tehnică legislativă.




Comisia a propus aprobarea proiectului de lege cu unanimitate de voturi.
                                          PREŞEDINTE,                                                             SECRETAR,

                                       Dan Ioan Popescu                                                           Aurelia Vasile

Expert, 
Isabela Robe

